دونیا تکواندو فدراسیونو طرفین‌دن آذربایجان جمهوریتی‌نین باشکندی باکی‌دا تشکیل ائدیلن دونیا تیملر تکواندو شامپیوناسیندا تورکیه، کیشی‌لرده و قادین‌لاردا اوچونجولوک الده ائتدی.
اؤلکه‌لرین 2 قروپدا مباریزه ائتدیگی شامپیونادا ثروت تازه‌گول، یونوس ساری، جیهاد چاکماک، بئرک جان سونگو، حسن جان لازاوغلو و سردار یوکسل‌دن اولوشان تورکیه کیشیلر تکواندو میلی تیمی، ایلک گون ائدیلن یاریشلاردا آ قروپوندا روسیایا 20-10 مغلوب اولماسینا باخمایا‌راق گونئی کره‌نی 26-25، ایرانی ایسه 31-19 مغلوب ائده‌رک یاری فینالا یوکسلمیشدی.
یاری فینال یاریشیندا ائو صاحبی آذربایجانا 33-3 یئنیلن تورکیه، دونیا اوچونجوسو اولدو. فینالدا گونئی کره‌نی مغلوب ائدن آذربایجان، کیشی‌لرده شامپیونلوغا چاتدی.
نور تاتار، ایرم یامان، روقیه ایلدیریم، نافیا قوش و دوردانه آلتون‌ال‌دن اولوشان تورکیه قادین تکواندو میلی تیمی، ایلک گون ب قروپوندا ائدیلن یاریشلاردا گونئی کره‌یه 16-14 مغلوب اولدوقدان سونرا آمریکانی 15-12، آذربایجانی ایسه 11-1 مغلوب ائده‌رک قروپ ایکینجی‌سی اولا‌راق یاری فینالا یوکسلمیشدی.
یاری فینالدا چینه 9-6 اودوزان تورکیه، شامپیونانی برنز مداللا تاماملادی. قادین‌لاردا، فینالدا گونئی کره‌نی مغلوب ائدن چین، قیزیل مدالین صاحبی اولدو.
یاریشمالار، تکواندودا دونیانین ان یاخشی 8 اؤلکه‌سی‌نین قاتیلیمی ایله گرچکلشدی.
